Derek Prince'i Teenistus
Jumala väe edasiandmine
Osa 2/2
Edasi - järgmine käte pealepanemise eesmärk on
koguduse teenijate - diakonite ametisseseadmine.
Huvitav, kuidas mõned kogudused muutuksid, kui mõistaksid,
et sõna "diakon" tähendab kreeka keeles "teenija" -
mõnedes kogudustes on diakonite kogul päris palju meelevalda.
Mis siis, kui neid kutsutaks teenijate koguks?
Mõned terminid on meil segamini läinud.
Ap 6 oli kogudusel üks hea probleem - nad kasvasid nii kiiresti,
et ei jõudnud enam hoolitseda vaeste ja leskede eest, kes seda vajasid.
Veel üks asi UT koguduse kohta - nad hoolitsesid eranditult leskede eest,
seda võeti juba iseenesestmõistetavalt.
Tänapäeval teeb valitsus nii palju,
et kogudus ei mõista enam oma kohustusi.
Kuid usun siiski, et kogudusel on vastutus vaeste ees -
mis tahes viisil seda ka ei tehtaks.
Usklikud tulid apostlite juurde: "Asi ei toimi, lesed on tähelepanuta."
Apostlid otsustasid midagi ette võtta - päris oluline moment.
Ap 6:1-7 "Siis kutsusid need kaksteist kokku jüngrite kogu ning ütlesid:
'See ei sobi, et me Jumala sõna kõrvale jättes
hoolitseme toidulaudade eest.
Vennad, vaadake endi seast seitse meest, kellel hea maine ja
kes on täis Vaimu ja tarkust, et võiksime nad seada sellesse ametisse.
Meie ise aga tahame pühenduda palvetamisele ja sõna teenimisele.'"
Mis on apostellik teenistus? Palve ja sõna teenimine - mitte asjaajamine.
"Võime lasta teistel hoolitseda asjaajamise eest -
peame jääma oma kohustuste juurde."
Nad ütlesid: "Valige 7 meest endi hulgast, keda tunnete.."
Kõik pidid olema täis Püha Vaimu - isegi diakoniks ei seatud
algkoguduses, kui ta polnud täis Püha Vaimu.
See oli apostlite tarkus, nad pidid hoolitsema rahaasjade üle,
nii et nad lasid kogudusel need mehed valida.
Siis nemad võtsid nad vastu ja seadsid ametisse.
Pärast seda ei saanud kogudus nende üle kaevata, sest nad ise valisid.
Näete, kui tark Jumal on.
Nad tõid need mehed ja: "..seadsid apostlite ette,
ja kui nad palvetasid, panid nad oma käed nende peale."
Nad seadsid nad ametisse.
Võid öelda diakon, kuigi seda sõna seal ei kasutata.
Eelistan sõna "abiline". Apostlid ütlesid,
et nii palju tööd on, vajame abilisi.
Abilise töö oli väga, väga tähtis. Huvitav on, mis kahega neist juhtus -
Stefanosest sai esimene märter,
Filippusest sai Jumala poolt kutsutud evangelist.
Vend või õde, kui alustad teenija ametis, pea meeles,
see võib olla alguseks millelegi muule.
Tegelikult kui sa ei alusta teenijana, siis Jumal ei ülenda sind kunagi,
sest Jumal ülendab inimesi, kes alustavad redeli alumisest otsast.
Käte pealepanemise järgmine eesmärk on välja saata apostleid.
Võib-olla arvate, et UTs oli vaid 12 apostlit - see pole nii.
Olen lugenud u 20 inimest, keda kutsuti apostliteks -
oli 12 algapostlit ja siis teised, keda mainitakse - vaatame neid:
Ap 13 räägitakse Antiookia kogudusest, see oli kui näidiskogudus.
Mõnes mõttes jõudis see ette Jeruusalemma kogudusest -
see jäi mõnes mõttes n-ö takerduma, ja keskendus siseasjadele.
See on suur probleem tänapäeva kogudustes -
enamus keskenduvad nii siseasjadele, et neil pole aega põhiülesandeks -
evangeeliumi kuulutamiseks neile, kes pole seda kunagi kuulnud.
Antiookia rahval oli aga teistsugune visioon - väga tähtis:
Ap 13:1 "Aga Antiookias olevas koguduses oli prohveteid ja õpetajaid..
Barnabas, Siimeon, Luukius, Manaeen, ja Saulus (Paulus)."
Kui suudad uskuda Jumalalt prohveteid ja õpetajaid,
siis on tee valla ka apostlitele.
Näitan, kuidas. "Kui need siis Issandat teenisid.."
NIV tõlge ütleb "ülistasid" - nii tähtis, räägin sellest hiljem,
kuid ülistus on võtmeks nii paljule.
"Kui need Issandat ülistasid.., ütles Püha Vaim:
'Eraldage mulle Barnabas ja Saulus tööle, milleks olen nad kutsunud!'"
Püha Vaim rääkis kui Jumal: "Eraldage mulle need kaks.."
Mis arvate, kuidas ta seda ütles?
Kuuldaval häälel? Või rääkis ta mõne mehe läbi neist viiest?
Võid ise otsustada. Usun, et see oli arvatavasti prohvetlik sõna.
"Siis nad paastusid ja palvetasid.." Usun sellesse väga,
pole aega sel peatuda, kuid paljud asjad koguduses
ei hakka kunagi juhtuma, kui ei õpita paastuma ja palvetama.
See oli teine kord, kui nad paastusid.
"..paastusid ja palvetasid, panid oma käed nende peale
ning saatsid nad teele."
Pange tähele, nad ei valinud noortetööjuhti -
mõned kogudused teeksid nii.
Nad valisid 2 peameest - saatsid oma parimad.
Ülendamine teenimistööle väljapool tuleb ülevalt, mitte alt.
Selles on kogudusel jällegi palju õppida.
Inimesed, kes on nn misjonärid, pole mingis väikses teenistuses kuskil,
nad peaksid olema parimad inimesed, valitud Jumala poolt.
Meil on täiesti vale tähtsusjärjekord, oma sisemines struktuuris,
oleme nii keskendunud endale, et meil polegi Issanda visiooni.
Ei tea, kas andestate, et ütlen nii,
kuid paljud inimesed praegustes Püha Vaimu liikumistes mõnedes maades,
on nagu astronoomid Ptolemy ajal.
Ma ei tea astronoomiast palju, kuid Ptolemy oli veendunud,
et Päike pöörleb ümber Maa.
Copernicus tuli ja ütles, et see on vastupidi.
Muidugi kogudus tahtis ta hukata selle eest, ta põgenes.
Miks see kirikut nii ärritas - see läks vastuollu nende traditsiooniga.
Ütleksin, et paljud kristlased elavad ikka veel Ptolemy ajal.
Nad usuvad ikka, et Päike - Jumal, pöörleb meie ümber.
Nad pole mõistnud, et see on vastupidi - me pöörleme Päikese ümber.
Jeesus pole siin meie pärast, meie oleme siin Tema auks.
Kuuleme laule, mis räägivad vaid sellest, mis Jeesus minu jaoks teeb -
imetore, kuid see pole nii tähtis kui see, mis teeme Jeesusele -
rõhk peaks sellel olema.
See kogudus saatis välja oma 2 parimat -
kui nad välja saadeti, olid nad prohvetid ja õpetajad.
Kui loeme aga Ap 14 samast 2 mehest, salm 4:
"Aga linna elanikud jagunesid kaheks: ühed olid juutide,
teised apostlite poolt."
Salm 14: "Aga kui apostlid Barnabas ja Paulus seda kuulsid.." jne.
Neist olid saanud apostlid - kuidas?
Selle läbi, et nad saadeti välja koguduse poolt, Püha Vaimu juhtimisel.
Sõna "apostel" tähendab "kedagi, kes saadetakse välja".
Kui sind pole välja saadetud, siis sa pole apostel.
Siin on 2 meest, kes polnud algselt 12 jüngri hulgas -
Paulus ja Barnabas - nüüd kutsutakse neid apostliteks.
Kuidas neist apostlid said? Püha Vaimu seadis nad ametisse.
Kuidas nad kuulsid Püha Vaimu häält?
Palvetasid, paastusid ja ülistasid Jumalat.
Kui koguduse juhid seda teevad, siis näeme apostleid esile tulemas.
Järgmine UT käte pealepanemise kasutus on vanemate määramine.
Ap 14:23 "Kui nad (ing - 2 apostlit, Paulus ja Barnabas)
igale kogudusele vanemad seadsid.."
Vanemate määramine toimus algselt apostlite läbi.
Timoteosele kirjutades, kes teda Efesose linnas esindas, 1Tm 5:17
annab Paulus juhiseid, milline peaks olema kogudusevanem:
"Vanemaid, kes hästi juhatavad kogudusi, peetagu kahevõrra
austusväärseiks, eriti neid, kes näevad vaeva sõna ja õpetamisega."
Kui analüüsida Uut Testamenti, siis kahekordne au
tähendab mingit rahalist hüvitist.
Sõna "au" Uues Testamendis pole lihtsalt tühine tiitel,
see tähendab näidata austust selles, kuidas lahendad inimeste vajadused.
Ütlen vahel, et kui kahekordistad nulli, saad kokku ikka nulli.
On teatud standard hüvitisele. Need, kes annavad täielikult oma aja
Jumala Sõnale, peavad olema ülalpeetud nende poolt,
keda nad teenivad, vastavalt ajale, mis nad annavad.
Paulus jätkab vanemate kohta, salm 19:
"Vanema vastu tõstetud kaebust ära võta muidu kuulda,
kui et on kaks või kolm tunnistajat."
See on väga oluline.
Ära arvesta vanema vastu suunatud süüdistusega,
kui seda ei toeta vähemalt 2 tunnsitajat.
Olen näinud nii palju, kus jumalamehi laimatakse ja
inimesed võtavad selle laimu omaks ilma 2-3 tunnistajata.
Ära tee kunagi nii,
sest Saatana peamine jumalasulaste ründamisviis on esitada valesüüdistus.
Kaitse sellele on - ära arvesta vanema vastu suunatud süüdistust,
kui seda ei ei toeta 2-3 tunnistajat.
Paljud asjad muutuksid koguduses, kui järgiksime seda reeglit.
Paulus jätkab, 1Tm 5:21:
"Ma vannutan sind Jumala ja Issanda Jeesuse Kristuse
ja valitud inglite ees, et sa seda kõike silmas peaksid
ilma eelarvamusteta ega teeks midagi erapoolikult.."
Sellel pole mingit kohta Jumalariigis.
"Ära ole kärmas käsi kellegi peale panema,
ära ka tee end võõraste pattude osaliseks! Hoia end puhtana!"
See on vanematega tegelemise kontekstis.
Kui ta ütleb, et ära ole kärmas käsi kellegi peale panema,
mõtleb ta, et ära kiirusta kedagi vanemaks määrama.
Pane tähele, et sul oleks Jumala meel,
et sel inimesel oleks nõutud omadused, sest - nagu olen öelnud -
palju lihtsam on käsi peale panna, kui neid ära võtta.
Kui oled juba korra vanema määranud, on suur probleem ta'st lahti saada,
kui oled vale inimese ametisse määranud.
Paulus ütleb Timoteosele: "Ole väga ettevaatlik,
ära pane käsi vanema ametisse seadmiseks kellelegi,
kuni oled täiesti kindel, et see on Jumala valik."
Ta ütleb: "Ära tee end teise pattude osaliseks."
Sest kui sina või mina juhina seame ametisse inimese, kes pole väärt,
kes võib-olla kasutab Jumala rahvast kurjasti ära,
siis olen mina osaline tema patus.
Peame olema väga ettevaatlikud.
Meie koguduses - mis pole alati eeskujulik -
kuid kui seal seatakse ametisse vanemad, nad lähevad läbi sõela -
need mehed, hiljuti määrati kolm, pidid 2 päeva küsimustele vastama.
Kõike arvestati.
Paljud probleemid saavad alguse rutakast vanemate määramisest.
Näete, kui palju tarkust tuleb välja käte pealepanemise teemast.
Mis oli käte pealepanemise eesmärk kõigil neil juhtudel,
kas siis teenijate, apostlite või vanemate puhul -
et üle kanda meelevalda ja
eraldada, kinnitada ja varustada inimene teenimistööle.
On veel üks käte pealepanemise funktsioon.
Paulus kirjutas Rooma kristlastele, et ta väga tahaks tulla
ja anda neile vaimulikke ande.
Sel korral ta küll ei läinud, kuid läks hiljem.
2Tm 1:6 kirjutab Paulus Timoteosele: "Sel põhjusel tuletan ma sulle meelde,
et sa taas õhutaksid lõkkele Jumala ande,
mis on sinus minu käte pealepanemise kaudu."
And anti Timoteosele edasi Pauluse käte pealepanemise läbi.
Kreeka keeles on seal sõna "karisma", kust saame ka sõna karistmaatiline.
Annan oma isikliku arvamuse, võid sellega mitte nõustuda ja
saad ikka taevasse, eeldades, et armastad mind.
Usun, et "karisma", mis Timeteosele seal edasi anti, oli apostliamet,
sest näeme, et on veel apostleid.
Vaatame Timoteose apostliksolemist - Timoteos oli ka apostel,
võib-olla sa ei teadnud seda, näitan sulle Piiblist.
1Ts 1:1.
Selle kirja on kirjutanud 3 meest - päris tavaline UTs:
Paulus, Silvaanus (Siilas) ja Timoteos Tessaloonika kogudusele.
Need olid kirja autorid - mitte lihtsalt Paulus,
vaid Paulus, Siilas ja Timoteos.
Sama kirja 2. ptk, 1Ts 2:6 ütlesid need samad mehed:
"Me ei otsi kiitust inimestelt, ei teilt ega muilt,
kuigi me kui Kristuse apostlid oleksime võinud olla tähtsad."
Kõik need 3 - Paulus, Siilas ja Timoteos - olid apostlid.
Apostliamet ei ole aegunud.
Ef 4 ütleb Jumal, et ta on pannud apostlid kogudusse,
kuni me kõik jõuame ühisele usule.
Kõik mõistavad, et me pole veel jõudnud ühisele usule, kas pole?
Seega vajame apostleid, pastoreid, evangeliste, prohveteid, õpetajaid -
vajame kõiki, kuni see töö saab tehtud.
Olen välja toonud järgmised mehed: Paulus, Barnabas, Siilas, Timoteos.
Seega pärast nelipühapäeva seatakse ametisse veel 4-5 apostlit.
Vaatame natuke Timoteose apostliametit.
Mainisin juba, et Timoteost kutsutakse apostliks -
kuidas ta apostliks sai? See on väga tähtis küsimus.
Vajame koguduses väga apostleid.
Pean märkima, et Jeesus kiitis Efesose kogudust,
sest nad katsusid läbi need, kes väitsid end apostlid olevat,
kuid polnud seda.
Ära aktsepteeri igaühte, kes peab end apostliks - neid peab läbi proovima.
Teate, kuhu valetajad lähevad? Kas teate?
Te ei tea, kuhu valetajad lähevad?
Nende lõpp on tulejärves. See on väga tõsine teema.
Keegi väidab, et on apostel, kuid tegelikult pole,
suundub ta tulejärve poole.
Vaatame nüüd seda olukorda: Ap 16.
Paulus on alustanud teist misjonireisi koos Siilasega.
Ap 16:1-3 "Paulus saabus Derbesse ja Lüstrasse.
Ja vaata, seal oli jünger, uskliku juudi naise poeg, aga kreeka isast,
Timoteos nimi, kelle kohta Lüstra ja Ikoonioni vennad
andsid hea tunnistuse."
Tavaliselt on üheks tingimuseks olulise ameti puhul koguduses
hea tunnistus nende enda koguduselt.
Kui nende enda inimesed ei räägi neist hästi,
siis teiste arvamus loeb väga vähe.
Aastaid tagasi olin olukorras, kus me juurde saadeti Jeruusalemmas
üks naine Rootsist kaastööliseks.
Mu naine Lydia, kes oli väga taibukas, luges läbi kõik soovitused,
ja neid oli palju. Kuid üks asi oli puudu -
soovitus tema enda kogudusest.
Võtsime ta vastu, ja kahetsesime seda kibedalt.
Ta põhjustas palju probleeme.
Üritasin õppida sellest - kui valid inimese,
siis kõige olulisem soovitus on neilt, kes on temaga koos elanud,
töötanud, kes tunnevad teda.
Kui nemad ei saa teda soovitada, siis muud soovitused ei maksa midagi.
Timoteosel oli hea tunnistus nende koguduste vanematelt,
kus ta oli teeninud või elanud.
Paulus võttis ta kaasa ja ütles: "Sina tuled minuga!"
Hiljem näeme 1Tm 4:14 "Ära jäta hooletusse vaimuandi,
mis sulle anti ennustuse läbi, kui vanemad panid oma käed sinu peale!"
Järeldan, et anti prohvetlik sõna, et Timoteos peaks minema välja
Pauluse ja Siilasega.
Selle sõna põhjal ja toetudes oma teadmistele ta iseloomust
panid kohalikud vanemad oma käed Timoteosele ja saatsid ta välja.
Tema võttis vastu apostlianni või -karisma.
Mõistan seda nii.
Peame seda tasakaalustama sellega, mida lugesime juba 2Tm 1:6,
kus Paulus ütleb Timoteosele: "Sel põhjusel tuletan sulle meelde,
et sa taas õhutaksid lõkkele Jumala ande,
mis on sinus minu käte pealepanemise kaudu."
Seda võib mitmeti mõista.
Kõige tõenäosem on, et Lüstras, kus prohveteering anti,
ja kohaselt läbi proovitud,
et Timoteos peaks minema koos Pauluse ja Siilasega.
Vanemad kiitsid selle heaks, Paulus võttis ta vastu,
ja Paulus ja jüngrid panid oma käed ta peale, andsid talle edasi
"karisma" apostliametiks.
On tähtis märgata, et prohveteering oli väga oluline.
Prohveteering on kas oluline või ajaraiskamine.
1Tm 1:18 kirjutab Paulus Timoteosele: "Selle korralduse ma annan sulle,
mu poeg Timoteos, varasemate sinu kohta käivate ennustuste põhjal,
et sa nende toel võitleksid head võitlust."
See on tõeline prohveteeringu eesmärk - julgustada inimest,
keda ähvardab vastuseis, et Jumal on teda tõesti kutsunud.
Lisasin selle seiga oma raamatusse "Käte pealepanemine",
see jõudis siia Uus-Meremaale.
Üks küllaltki tuntud Uus-Meremaa kristlik juht - nime ei maini,
ta sai prohveteeringu Ameerikas ühe ülesande kohta -
ta oli julguse kaotanud, pidi peaaegu alla andma
ja ta luges seda ja otsustas teha prohveteeringu järgi.
See on üks tegur, mis aitas teda teenistusse -
see on mõjutanud siinset rahvast ja paljusid teisi.
Näete, kui oluline võib prohveteering olla, kui see antakse Pühas Vaimus.
Pean ütlema, mul on kõrini paljudest prohveteeringutest.
Kutsun seda karismaatiliseks tuleviku ennustamiseks.
Inimestele pannakse käed peale, ja öeldakse, et teed seda ja teist.
Võib-olla, kuid enamasti see ei juhtu.
Prohveteerimise ja tuleviku ennustamise vahel on väga õrn piir.
Tulevikuennustajad võivad tõtt rääkida.
Ap 16 oli naisennustaja, kes tundis Pauluse ja Siilase esimesena ära.
Enne kõiki teisi Filipi linnas teadis ta, et nad on Kõigekõrgema sulased,
kes näitavad neile päästeteed.
Kuigi ta oli Saatana sulane. Tahan teid lihtsalt hoiatada.
Lõpuks puudutan mõne hetke ohte ja kaitset.
2 ohtu, mida mainitakse:
1. Kui sead ametisse kellegi, kes pole sobilik.
Kui seda teed, korraldavad nad segaduse,
sina osaliselt vastutad selle eest.
2. Nn vaimne saastumine.
Võib-olla paned kellelegi käed kurjast vaimust vabanemiseks.
Kuid pead teadma, kuidas ennast kaitsta -
see võib olla mõlemapoolne ülekanne.
Kas sina annad edasi Jumala Vaimu või see kuri vaim mõjutab sind.
Mäletan, kui me armees panime käed mehele, kel oli sügav depressioon.
Meil polnud Issanda juhtimist, lihtsalt tegime nii.
Juhtus see, et meid kõiki ründas depressioon.
Me polnud end kaitsnud.
Kui paned käed kellelegi, siis vajad kaitset.
Kuidas - palve ja alandlikkusega. Ole juhitud Pühast Vaimust.
Keda iganes Jumala Vaim juhib, on Jumala lapsed.
Ole kaitstud Jeesuse vere läbi. Tea, kuidas end hoida ta vere all.
Pea meeles, et Jeesus ütles oma jüngritele:
"Annan teile meelevalla kogu vaenlase väe üle, miski ei tee teile kahju."
Aamen.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik